PROPOZÍCIE

Folklórne fotoozveny
Súťaž amatérskej fotografie pri príležitosti 
XXXVII. ročníka Trenčianskych folklórnych slávností

Poslanie súťaže
Hlavným poslaním súťaže je prezentácia a podpora neprofesionálnej fotografickej tvorby zameranej na oblasť folklóru, folklórnych tradícií a tradičných remesiel. Touto formou súťaže chce Trenčianske osvetové stredisko v Trenčíne prispieť k zdokumentovaniu a propagovaniu mnohých folklórnych podujatí a aktivít, vzácnych udalostí, zvyklostí, či tradičných ľudových remesiel v trenčianskom regióne. Cieľom je vyzvať amatérskych fotografov, aby zdokumentovali vo svojom okolí folklórne tradície, tradičné ľudové remeslá, či ľudí, ktorí sa folklóru a remeslám venujú a zároveň poskytnúť fotografom, ale aj ostatným návštevníkom folklórnych podujatí priestor na verejnú prezentáciu ich fotografií.

Kategorizácia účastníkov
Súťaž je jednokolová a môže sa na nej zúčastniť každý amatérsky fotograf, občan SR, ako aj autori zo zahraničia. 

Vekové skupiny súťažiacich
Do súťaže sa môžu prihlásiť záujemcovia každej vekovej skupiny. 

Podmienky účasti na súťaži
1.	Súťaž sa koná v autorskej tvorbe fotografií, zodpovedajúcej základným kritériám tvorby a vnímania fotografie, vytvorených v amatérskych podmienkach, pre vlastnú potrebu, nie na komerčné a propagačné účely.
2.	Zaslaním fotografií autor potvrdzuje, že je autorom prihlásených prác, má na ne neobmedzené autorské právo a súhlasí s jej zverejnením a publikovaním (meno autora, názov fotografie). 
3.	Organizátor súťaže si vyhradzuje právo publikovania fotografií a ich reprodukcií pri propagácii                     a dokumentácii súťaže bez nároku autorov na honorár. Toto ustanovenie sa týka aj použitia reprodukcií na tlačoviny k výstave a podujatia organizátora.
4.	Organizátor má snahu vzniknuté diela archivovať a zanechať tak informáciu pre budúce generácie, preto vyzýva autorov fotografií aj o popis (mená osôb, názov súboru, podujatia, či udalosti, ktoré fotografia zachytáva – ak je možné doplnené aj dátumom).
5.	Limit pre prihlásenie jednotlivých diel je maximálne 5 fotografií od jedného autora.

Technické podmienky
1.	Fotografie je potrebné zaslať elektronicky v dvoch verziách: Náhľad: v rozlíšení 72 dpi vo formáte JPG a Tlač: v rozlíšení optimálne 300 dpi (min. 200 dpi) vo formáte JPG (s rozmermi kratšej strany 30 cm). Fotografie vo verzii Náhľad treba označiť ako: „priezviskomenonahlad1“, „priezviskomenonahlad2“, „priezviskomenonahlad3“, „priezviskomenonahlad4“, „priezviskomenonahlad5“. Fotografie vo verzii TLAČ treba označiť ako: „priezviskomenotlac1", „priezviskomenotlac2", „priezviskomenotlac3", „priezviskomenotlac4", „priezviskomenotlac5".
2.	K zaslaným prácam treba priložiť vyplnenú prihlášku a údaje v nej uvedené potvrdiť podpisom.
3.	Fotografie vo verzii NÁHĽAD  a prihlášky do súťaže je potrebné doručiť do termínu uzávierky na adresu: osveta@tnos.sk alebo janka.masarova@tnos.sk a do predmetu správy vložiť heslo „súťaž“ a meno.
4.	Fotografie, ktoré nesplnia technické podmienky, nebudú do súťaže prijaté.

Spôsob hodnotenia
1.	Štyridsať najlepších fotografií, ktoré určí odborná porota menovaná organizátorom, bude prezentovaných na výstave počas konania Trenčianskych folklórnych slávností v dňoch 9. a 10. 6. 2017 v kultúrnom dome a amfiteátri v Mníchovej Lehote. Fotografie vytlačí organizátor súťaže na svoje náklady. Náhľady štyridsiatich najlepších fotografií a mená ocenených autorov budú zverejnené na internetovej stránke www.tnos.sk.
2.	Organizátor na návrh odbornej poroty udelí jednu hlavnú cenu za najlepšiu fotografiu. Ocenené budú aj fotografie, ktoré získajú ďalšie dve ceny. Počas konania Trenčianskych folklórnych slávností vyberie laická verejnosť (návštevníci podujatia) fotografiu, ktorá získa Cenu diváka. Ocenenia budú odovzdané počas Trenčianskych folklórnych slávností. 

Miesto konania výstavy
Mníchova Lehota (kultúrny dom, amfiteáter)

Časový harmonogram súťaže
Uzávierka súťaže:  	18. 4. 2017
Termín výstavy:  	9. – 10. 6. 2017

Organizátor súťaže 
Trenčianske osvetové stredisko v Trenčíne 
v zriaďovateľskej pôsobnosti Trenčianskeho samosprávneho kraja 

Kontakt
Mgr. Janka Masárová 
Trenčianske osvetové stredisko, K dolnej stanici 7282/20A, 911 01 Trenčín
tel.: 032/6555 323, 0901 918 803
e-mail: janka.masarova@tnos.sk; osveta@tnos.sk; www.tnos.sk 

Prihláška

do súťaže amatérskej fotografie pri príležitosti XXXVII. ročníka
Trenčianskych folklórnych slávností

Folklórne fotoozveny

Meno a priezvisko:
Adresa:
Tel. číslo:
E-mail:

Informácie o zaslaných fotografiách (max. 5 ks):

Názov fotografie č. 1:
Popis fotografie:

Názov fotografie č. 2:
Popis fotografie:

Názov fotografie č. 3: 
Popis fotografie:

Názov fotografie č. 4: 
Popis fotografie:

Názov fotografie č. 5: 
Popis fotografie:

Zaslaním fotografií a podpisom potvrdzujem, že som autorom prihlásených fotografií a mám na ne neobmedzené autorské právo. Súhlasím s podmienkami súťaže špecifikovanými v propozíciách súťaže a s verejnou prezentáciou prihlásených fotografií na podujatiach a  na webovej stránke organizátora. 

Dátum:						Podpis: